
Kære læser 

UFO-Nyt nr. 3 udkom den 15. august 2008 og er udsendt til alle 
abonnenter. Vi bringer her smagsprøver fra det nye nummer. 

En skør, skør verden 

Af Kim Møller Hansen 

I Søndagsavisen skrev Mette Lisby den 1. juni 2008 i sin underholdende, 
ugentlige klumme »I mine øjne« om konspirationsteorier under overskriften 
„Intelligent liv - men hvor?". 

Anledningen var Det britiske Forsvarsministeriums offentliggørelse af hidtil 
hemmeligholdte rapporter om ufoer. Som du kan læse mere om i UFO-Nyt nr. 
3 og UFO-Mail nr. 100, var dokumenterne ikke sprængfyldte med mystik, 
hvilket straks affødte konspirationsteorier om, at forsvarsministeriet bevidst 
tilbageholder oplysninger. 

Mette Lisby skriver: 

„Jeg er en stor fan af konspirationsteorier. De er ikke kun paranoide antagelser 
om et system, der er ude på at narre os. Grundlæggende dækker 
konspirationsteorier over en dyb trang til at forklare, hvorfor ting går galt. De 
opstår , fordi vi ganske enkelt nægter at acceptere, at 'shit happens'. ... 
Populære præsidenter bliver ikke bare skudt af tilfældige tosser , verdens 
bedste sanger bliver ikke pludseligt revet bort , og verdens største sexsymbol 
tager ikke bare for mange sovepiller. Den slags frygteligheder sker ikke af sig 
selv. Der må være større kræfter på spil. En forklaring. Skal man være kynisk , 
er konspirationsteorier ikke nødvendigvis tegn på intelligent liv, men i det 
mindste tegn på fantasifuldt liv og en fulstændig ukuelig optimisme." 

Den ukuelige optimisme og det paranoide tankespind får frit spil på internettet 
og har, som det fremgår af artiklerne i UFO-Nyt nr. 3, sjældent fodfæste i 
virkeligheden. Det kan imidlertid være svært at bevare jordforbindelsen, for en 
gang imellem dukker der sager op, som giver konspirationsteori-fantasterne ny 
vind i sejlene, fordi myndighederne tilsyneladende indrømmer at have ført os 
bag lyset. 

Historien om Paul Bennewitz er sådan en sag. Her blev farverige eventyr 
iscenesat i årevis af flere amerikanske efterretningstjenester. De ville drive en 
stakkels mand til vanvid og miskreditere mennesker, som i deres fritid 
beskæftigede sig med at undersøge ufo-beretninger, for at fjerne 
opmærksomheden fra det, som det i virkeligheden handlede om. 

Som vi tidligere har dokumenteret i UFO-Nyt og i UFO-Mail, så er det ikke 
første gang, at efterretningstjenesterne i USA har gjort sig store anstrengelser 
for at få folk til at tro på vilde ufo-historier for at skjule militære 
hemmeligheder. Intet tyder på, at de amerikanske myndigheder ved, hvad 
ufoerne er - altså at de sidder inde med „sandheden" - men de har intet 
problem med at (mis)bruge emnet til at opfylde egne behov, når situationen 
kræver det. 



I Bennewitz-sagen stod efterretningstjenesterne både for sløringen og 
afsløringen. Så problemet er her, at vi aldrig får 100 procent at vide, hvad der 
faktisk foregik - agenter har jo ligesom til opgave at hemmeligholde ting og 
sager - og det er guf for konspirationsteori-dyrkerne, der omkostningsfrit kan 
lancere hvad som helst, igen og igen. Nogle mennesker har bare 
konspirationsteorier som verdensforståelse. Det kan vi ikke ændre afgørende 
ved her i UFO-Mail eller i UFO-Nyt, men vi kan fremlægge de tilgængelige 
facts, så læserne kan guide sig rundt i en skør, skør verden. 


Steven Greer 
og den store 
mørklægning 

Af Andreas Ohlsson 

Steven Greer er manden bag det amerikanske »Disclosure 
Project«. Han vil afsløre sandheden bag det, han kalder en 
mørklægning af ufo-fænomenet. I 2001 blev der afholdt en 
konference i Washington, hvor Greer lod et stort antal personer 
fortælle om deres erfaringer med ufo-observationer for at vække 
politikernes og militærets interesse og få dem til at gå til bunds i 
mysteriet. Hvad skete der med de ambitiøse planer, og hvilke 
effekter har projektet haft, nu hvor det har eksisteret i syv år? 

I 1997 fortalte akutlægen Steven Greer i avisen »Share International«, at han 
ville gøre noget ved den undertrykkelse, som militæret og højtstående 
personer i det amerikanske politiske system ifølge ham havde udført i mange 
år. Siden 1993 har han stået i spidsen for »Disclosure Project« (Projekt 
Afsløring) i et forsøg på at overbevise offentligheden og politikerne om, at 
ikke-jordiske ikke blot er virkelige, men også har fredelige hensigter. 

En del af hans dagsorden er at skabe fredelige og holdbare relationer til de 
ikke-jordiske intelligenser, så Greer oprettede for en sikkerhed skyld også 
»Project Starlight« for at udvikle ideerne. Starlight-projektet skulle finde de 
videnskabelige beviser på de flyvende tallerkeners eksistens. 




Steven Greer under pressekonferencen i National Press Club i Washington D.C. i 


maj 2001. 

Foto: Declan McCCullagh 

Steven Greer blev født i 1955 og bor i Charlottesville i staten Virginia i det 
østlige USA med sin kone og fire døtre. I mandebladet »Hustier« fortalte Greer 
for nogle år siden om sin første ufo-observation: 

„Det var i begyndelse af 1960'erne, da jeg var otte eller ni år. Nogle 
nabodrenge og jeg så et diskosformet, vinduesløst objekt, som svævede 
lydløst for siden at forsvinde sporløst. Mine forældre sagde: ,Det lyder da 
morsomt' og ignorerede det, men jeg ved, hvad jeg havde set, og det ændrede 
mit liv." [ 1] 

Denne tidlige hændelse satte måske sine spor i den unge mand, så han 
forsøgte at overbevise andre om de ikke-jordiskes eksistens? 

I 1991 grundlagde Steven Greer sin måske mest kendte organisation Center 
for the Study of Extraterrestrial Intelligence (CSETI), som definitivt gik et 
skridt længere end SETI-projektet, som "kun" vil oplyse og fremfor alt lytte 
efter ikke-jordiske radiosignaler. CSETI ville derimod kommunikere med de 
ikke-jordiske, da initiativtagerne på forhånd vidste, at besøgende fra kosmos 
allerede befandt sig på Jorden. Greer bruger betegnelsen Nærkontakt af femte 
grad (CE-5), som drejer sig om at påbegynde gensidig kommunikation med de 
ikke-jordiske. 






Nye energier 

I juli 2007 startede han endnu et projekt, Advanced Energy Research 
Organization (AERO), som har til formål at udvikle nye former for energier til 
erstatning af de miljøfarlige og destruktive energikilder som fx kul, olie og 
kernekraft. 

For dem, der gerne vil være med til at kommunikere med de kosmiske 
besøgende, tilbyder Greer kurser, der lokker deltagerne med at blive 
„Ambassadører i Universet". For 995 dollars kan de, der har lyst, få lov til at 
tilbringe en uge under stjernerne med Steven Greer og forsøge at få kontakt 
med de ikke-jordiske. Kurserne afholdes i North Carolina, Colorado og 
Californien, og to ud af tre kurser er ifølge CSETI's hjemmeside allerede fuldt 
optaget. 

I den formular, man skal udfylde for at deltage i kurset, skal man ud over at 
erklære, at man er psykisk rask, også fortælle, om man virkelig er rede til 
kontakt med ikke-jordiske. 

„Hvis det skulle føre til en oplevelse om bord på et rumskib og en mulig rejse 
til en anden planet , er du så villig og har muligheden for at deltage?", er også 
et spørgsmål, som s kal besvares. 

Man skal også oplyse, om man er klar til at forberede sine 
nære og kære på, at man kan blive nødt til at være væk 
fra både familie og job i længere tid, hvis kontakten med 
de ikke-jordiske viser sig at indebære disse muligheder. 
Deltagelse i kurserne sker under forudsætning af, at man 
har sat sig godt ind i Greers bøger, men paradoksalt nok 
skal man ikke forvente, at de ikke-jordiske kommer som 
bevis på deres eksistens. 

Kritikerne hævder, at Greers ufologiske initiativ snarere 
er en slags new age-influeret kursusvirksomhed, hvor han 
starter nye projekter i et forsøg på i det mindste at holde 
på sine mest trofaste sympatisører. Flans konference i 
2001 lignede, ifølge hans modstandere, snarere et afsnit 
af "X-files M end en seriøs debat og gav nærmest et indtryk af at være studier i, 
hvordan konspirationsteorier fødes og udspredes. 

Ifølge Greer opdagede man allerede i 1940'erne og 1950'erne, hvordan de 
flyvende tallerkener blev drevet frem af elektromagnetisme, men det blev 
hemmeligholdt af højtstående myndighedspersoner helt op til i dag. De 
forskellige kontaktpersoner som George Adamski og Floward Menger påstod 
det samme for år tilbage. 

Gasangreb mod ET 

En af de mere absurde påstande fra Greer stammer fra en hændelse, som 
ifølge ham fandt sted i juni 1997. Greer påstod i en telefonsamtale med 
ufologen Christopher O'Brien, at han under en 20-30 minutter lang mental 
kommunikation med ikke-jordiske fik at vide, at de var blevet udsat for et 
gasangreb af amerikanske militære styrker ved Mount Blanca i Colorado. 
Oplysningerne blev offentliggjort på CSETI's hjemmeside den 23. februar 
1998, men fjernet umiddelbart efter. Kort tid efter påstanden foretog Greer en 
drastisk kursændring og fik hjælp fra ufologen Steve Moreno, som dog ikke 
ville tillade, at oplysningerne om gasangrebet blev spredt yderligere. 

I stedet konstaterede Moreno, at Greers beskrivelse af gasangrebet var 
blevet „publiceret i en forkert sammenhæng og alt for hurtigt og under stor 

I ufologisk sammenhæng er 
Greer kendt for ikke at 
være så nøjeregnende med 
at kontrollere sine kilder. 
Han er blevet mest berømt 
gennem tv-serier som 
„Sightings", hvor han 
sammen med sine 
tilhængere tager på 
udflugter til den 

amerikanske ørken for at få 
telepatisk kontakt med 
ikke-jordiske. 

Apollo-astronauten og 

sjette mand på Månen 
Edgar Mitchell erkender, at 
han samarbejdede med 
Greer i nogle år, men fik 
nok, da Greer begyndte at 
overfortolke, hvad han og 
andre personer sagde om ufo-fænomenet. Trods flere henvendelser om, at 
Mitchell ikke længere ville sammenkædes med Greers påstande, ligger 
informationerne stadig på Greers hjemmesider. 

Den 9. maj 2001 trådte en snes militærpersoner og andre embedsmænd frem 
med oplysninger om ikke-jordiske besøg på Jorden. Nu ville Steven Greer, som 
stod for mødet, sørge for, at alle hemmeligheder omkring ufo-observationerne 
blev fjernet. Greer havde slået på stortromme og lejet sig ind i National Press 
Club i Washington og sendte tilligemed pressekonferencen via nettet til 
omkring 250.000 netbrugere. En efter en fortalte de indbudte den ene 
fantastiske historie efter den anden. Blandt talerne var George A. Filer III (en 
tidligere major i det amerikanske flyvevåben), hærsergenten Clifford Stone og 
advokaten Daniel Sheehan. 

„Hemmelig regering" 

De engagerede i Disclosure Project nærer stor mistillid til myndighederne, 
hvilket Sheehan er et levende eksempel på. I 1977 blev han inviteret til Library 
of Congress og fik forelagt nogle ejendommelige fotos af et ikke-jordisk fartøj, 
som blev undersøgt af det amerikanske militær. Det lykkedes ham af smugle 
et foto, som siden førte til et langt møde mellem Sheehan og Jet Propulsion 
Laboratorys eksperter, ud. Hvad fotoet forestillede, og hvad resultatet af 
mødet med JPL førte til, står ikke klart. 

Sidst i 1960'erne og i begyndelsen af 1970'erne blev Sheehan kendt som 
venstrefløjsaktivist, og han bakker Greers krav om at afvikle 
rumvåbenindustrien op. Han sluttede sig i 1980'erne til en gruppe kaldet 
Christie Institute, som fremsatte kontroversielle påstande som for eksempel, at 
CIA havde dannet en „hemmelig regering" med drab og lejemord på 
samvittigheden. Ifølge Christie Institute stod CIA også bag mordet på John F. 
Kennedy. 



Apolloastronauten Edgar Mitchell støtter ikke 
længere Steven Greer og hans Disclosure 
Project. 


Steven Greer og hans tilhængere synes ikke at bekymre sig om, at mange 
mennesker kan have svært ved at forestille sig, at der findes holdbare 
videnskabelige belæg for, at ikke-jordiske besøgende er virkelige. Ifølge 
Disclosure Project er der masser af beviser på, at „de" eksisterer. Men hvorfor 
bliver det holdt hemmeligt og af hvem? 

Svaret er, ifølge Greer, at der findes et militærindustrielt kompleks, som 
tilbageholder sandheden om ufoerne. Et antal såkaldte Black Projects og Ultra 
Black Projects arbejder inden for de hemmelige statslige budgetter med 
udviklingen af nye rumvåben. Det er dog ikke Kina og Rusland, som er målet 
for disse højteknologiske våbensystemmer, men ifølge Greers bærende teorier 
indgår de som skjold mod trusler fra ikke-jordiske. Kun meget få personer 
kender til det, og denne mørklægning er noget, som alle på højeste 
regeringsniveau kender til. Udvalgte personer i fx Det hvide Hus og CIA er 
involverede, og Greer mener, at omkring 200-300 personer i administrationen 
har kendskab til disse hemmeligheder. 

„Spørgsmålet er mere komplekst, da det drejer sig om meget stærke 
personlige interesser > som man desperat forsøger at holde hemmelige , så 
længe de på grund af økonomiske , sociale , teknologiske , geopolitiske og andre 
grunde kræver en sådan mørklægning" , hævder Greer. [2] 

Det lykkedes i hvert fald for Greer at overbevise en tilhænger om at engagere 
sig noget ud over det sædvanlige. Lara Johnstone fra Berkeley i Californien 
blev så betaget af Greers udlægning af Disclosure Project, at hun 
sultestrejkede for at få præsident Bush til at afsløre de hemmelige 
informationer om regeringens påståede kendskab til ikke-jordiske civilisationer 
og deres rumskibe. Efter 44 dage på vand, frugt og diverse juicer opgav 
Johnstone sin sultestrejke uden at få opfyldt sine krav. 

Mange løfter, men ingen „fri energi" 

I årevis har løftet om „fri energi" været et af Steven Greers varemærker. Energien skulle 
som en evighedsmaskine tages ud af rummets vakuum for at derefter at drive et 
apparat, som forvandlede den til elektricitet. 

I et radiointerview i februar 2003 påstod Greer, at han havde set et sådant apparat med 
egne øjne og kaldte det „den vigtigste opdagelse i historien". Over for UFO-Sveriges 
Anders Persson lovede Greers repræsentant i Sverige, Kim Forsell, omkring en måned 
senere, at alt ville blive afsløret for offentligheden seks måneder senere. 

Men den 15. april kom en ny meddelelse fra Steven Greer. Den mystiske opfinder havde 
indstillet al videre udvikling af sit apparat. I samme pressemeddelelse opfordrede Greer i 
stedet folk til selv at komme med forslag til apparater, som kunne udvinde fri energi og 
anti-tyngdekraft. 

Søger man i dag på „fri energi" på nettet, opdager man blot, at Greers løfte fortsat ser 
ud til at hænge i luften - om ikke i vakuumet selv. 

Cl as Svahn 


Projekt afsløring 

Det seneste i rækken af Steven Greers projekter er AERO, hvor målet er at 
udvinde energi fra det, som befinder sig rundt om os. Greer medvirker også på 
en dvd, som udkom i 2007 under navnet »Fastwalkers«, hvor de samme 
historier som tidligere tages op igen. 

En svensk afdeling af Disclosure Project blev oprettet kort efter 
pressekonferencen i 2001, hvilket er omtalt i UFO-Aktuellt nr. 2/2003. »Projekt 
Avslojande« ledes af Kim Forsell i Goteborg. 




Man har også oprettet en hjemmeside, som dog ikke er blevet opdateret siden 
2005, og det ser ud til, at projektet er gået i dvale. Jeg har selv kontaktet 
Disclosure Project utallige gange med specifikke spørgsmål omkring, hvad 
Steven Greer selv mener om ufo-fænomenet, og hvordan projektet skrider 
frem. Som svar er jeg blot blevet henvist til at læse mere på hjemmesiden. 

Den, som venter på seriøse forsøg på at føre ufo-fænomenet ind i en politisk 
sammenhæng, kan i det mindste bruge Greers metoder som et advarende 
eksempel. Det ser med andre ord ud til, at det bliver meget svært at tage 
spørgsmålet op på dette niveau i USA. Efter over syv års virksomhed har 
Disclosure Project kun skabt nye projekter, men opnår de nogensinde konkrete 
resultater? 

SUFOI's mening om Disclosure Project 

Via hjemmesiden www.ufo.dk bliver SUFOI ofte spurgt, hvad vi mener om »The 
Disclosure Project«, og om vi ikke bare forsøger at skjule sandheden, når vi ikke gør et 
stort nummer ud af projektet. Forklaringen er den enkle, at Disclosure Project ikke kan 
fremvise nogen resultater, men endnu vigtigere er det faktisk, at vi anser manden bag 
projektet, Steven Greer, for at være utroværdig, hvilket også fremgår tydeligt af 
ovenstående artikel skrevet af Andreas Ohlsson fra UFO-Sverige. 

På Disclosure Projects pressekonference den 9. maj 2001 i National Press Club i 
Washington fortalte omkring 20 ufovidner om deres oplevelser. En af Greers 
kronvidner, Clifford Stone, fortalte, at Jorden i øjeblikket besøges af 57 forskellige racer 
af ufonauter. 

Selv i USA, hvor konspirationsteorierne ellers lever godt, er man ikke imponeret. En 
amerikansk ufolog udtalte lige efter Greers pressekonference: „Det er tydeligt; at Greer 
og hans gruppe ikke har undersøgt de påstande, som fremlægges. Og når det afsløres, 
kommer vi alle til at se ud, som om vi ikke er i stand til at skelne mellem sandt og 
falsk, og at vi alle tror på disse sager". 

Kim Møller Hansen, formand for SUFOI 





















Uvidenskabeligt vrøvl 

Af Kim Møller Hansen 

„Flying Saucers and Science giver et omfattende indblik i de 
videnskabelige fakta om de flyvende tallerkener ... bogen 
præsenterer også fængslende data om en lang række storstilede 
videnskabelige UFO-studier, som stort set ingen andre har 
diskuteret i detaljer ..." 

Sådan lyder en del af den lokkende bagsidetekst på den seneste udgivelse fra 
Stanton T. Friedman. Kender man Friedmans tidligere meritter, ved man også, 
at netop sådan en tekst bør - når den bringes i sammenhæng med ham - 
tænde alle advarselslamper. Og når man har læst bogen, bekræftes man: 
Friedman fremlægger ingen videnskabelige beviser - kun de sædvanlige 
påstande, vredesudbrud rettet mod modstandere og afslappede forhold til 
fakta. Og med hensyn til den detaljerede diskussion af videnskabelige ufo¬ 
studier, skuffes man også: Friedman giver nogle sjaskede og enøjede referater 
af resultaterne af bl.a. Project Blue Book og Condon-rapporten. Det er gjort 
mere seriøst, vidende o g omfattende af mange andre forfattere. 

Stanton T. Friedman har Friedman har været 

tidligere skrevet bøgerne aktiv inden for ufologien 

»Top Secret/Majic: siden 1960'erne, 

Operation Majestic-12^ and skrevet adski ||ig e bøger, 

været medforfatter på 
endnu flere, holdt mere 
end 700 ufo-foredrag i 
UFO«. USA, er fast taler ved 
alverdens ufo¬ 

kongresser, deltaget i 
mange amerikanske 

talkshows, populærvidenskabelige tv-udsendelser og radioprogrammer m.m. 
Desværre har han ikke udviklet sig igennem alle årene, men turnerer stadig 
rundt med sit gamle foredrag »Flying Saucers ARE real«. De fleste af os bliver 
med tiden klogere eller dummere - under alle omstændigheder udvikler vi os i 
en eller anden retning. Sådan er det ikke med Friedman. Han er den samme 
som altid, så på den led skuffer hans nye bog ikke. Han ejer sandheden om 
ufoerne (og foretrækker betegnelsen flyvende tallerkener), og er man uenig 
med ham, er man betalt af den amerikanske regerings mørkemænd eller bare 
dum. 

»Flying Saucers and Science« er trods sine 317 sider hurtig at læse. Det meste 
kender man nemlig i forvejen fra Friedmans tidligere bøger, artikler i MUFON 
UFO Journal etc. Faktisk virker bogen blot som et udvidet manuskript til de 
foredrag og tv-udsendelser, som Friedman er så kendt for. Han maler med den 
meget brede pensel og fortæller, at bevismaterialet for ikke-jordiske besøg er 
overvældende, men går aldrig i detaljer eller fremlægger selv det mindste 
lillebitte bevis. Sådanne banale småtterier er han ligesom hævet over. 



the United States 

Government's UFO Cover- 
up« og »Crash at Corona: 
The U.S. Military Retrieval 
and Cover-Up of a 
Friedman har hjemmesiden 
www.stantonfriedman.com/. 




Friedman bruger sin titel som atomfysiker til at fremstå som den alvidende, 
bedstefarlignende videnskabsmand, der øser ud af sin store viden til de 
undrende eller tvivlende tilhørere. Bare en skam, at han agerer så 
uvidenskabeligt. 

Friedman begår også den fatale fejl - som i øvrigt ser ud til at kendetegne 
rigtig mange toneangivende amerikanske ufologer - at han opfatter 
observationsberetninger som 100 % objektive gengivelser af virkeligheden. 
Det er selvfølgelig sympatisk at tro på observatørerne. Det skal man som 
udgangspunkt også gøre, men samtidig er det en kendsgerning, at vi alle 
gengiver virkeligheden, som vi tror, den ser ud, fordi vi er afhængige af vores 
sanser, erfaringer, kulturelle baggrund, viden og mange andre faktorer. Men 
viden om perceptionspsykologi, sociologi og lignende fag stod åbenbart ikke på 
skemaet, da Friedman studerede på Rutgers University i New Jersey og 
University of Chicago. 

Når en person fortæller, at Stanton T. Friedman: 
han på nattehimlen har set et »Flying Saucers and 
kraftigt lys, som lignede et Science " A Scientist 
aflangt rumskib med vinduer, Investigates the 

ja, sa siger Friedman, at _ \ . M _ . 

tale om en oplevelse knyttet til illustreret, New Page 

mange lignende observationer 
Jorden rundt. Alene det 
beviser for Friedman, at der er 
tale om noget uforklarligt ( = 
fremmede besøg fra rummet). 

Når Betty Hiil fortæller, at hun under sin bortførelse i et rumskib i 1961 så et 
stjernekort med Zeta 1 eller Zeta 2 Reticuli, jamen, så er det naturligvis et 
bevis på, at Jorden i dag får besøg af fremmede fra en planet nær disse 
stjerner. 

Bagsideteksten afsluttes med ordene: „ Når du har læst Flying Saucers and 
Science , vil dit syn på ufoerne have forandret sig for altid." Igen falsk 
varebetegnelse. Efter at have læst bogen har jeg samme syn på ufo¬ 
fænomenet, og jeg er (endnu engang) blevet bekræftet i, at nogen mennesker 
stiller sig tilfreds med luftige „beviser" på, at vi får besøg fra rummet. Mon 
samme „bevisførelse" kunne overbevise dem om, at Jorden er flad, og rygning 
er sundt? 




38 billeder fortæller mere 

tallerkentroende valfartede 

til byen for med egne øjne at x s/h . Kan bes tiiies til 
se de rumskibe, det var meget forskellige 
lykkedes Ed Walters at tage priser 
38 farvepolaroid-billeder af. 

Ed Walters' anstrengelser 
resulterede også i en 
murstenstyk bog med titlen 
»The Gulf Breeze Sightings - 
The Most Astounding Multiple 
Sightings of UFOs in U.S. 

Flistory« (William Morrow and Company, Inc., New York 1990). 

Den kendte ufolog og fotoekspert, Bruce S. Maccabee, sagde god for 
billederne. Men mange andre var skeptiske. En af de mest skeptiske var 
journalisten Craig R. Myers på lokalavisen »Pensacola (Fla.) News Journal«, 
som er den konkurrerende avis til »Gulf Breeze Sentinel«, der i den grad 
promoverede Ed Walters billeder og holdt gryden i kog. 

Craig R. Myers fortæller i »War of the Words - The True but Strange Story of 
the Gulf Breeze UFO« historien om, hvordan Ed Walters' billeder blev berømt, 
hvordan andre har taget lige så gode billeder af en ufo-model med et 
polaroidkamera, hvordan billederne er blevet lavet, og hvad der skete, da man 
fandt en model - nøjagtig magen til Walters' rumskib - på loftet i det hus, som 
tilhørte Walters og frue, dengang billederne blev berømte. 

Ed Walters har aldrig indrømmet svindelnummeret, og en søgning på nettet 
viser, at mange rumskibstroende i USA stadig bruger hans billeder som „bevis" 
for besøg fra rummet. 



One of collection, Guif Breeze, Florida 
Ed Walters, 1987-1992 


One of collection, Gulf Breeze, Florida 
Ed Walters, 1987-1992 


Tag på anderledes 
udflugter i Danmark 

Af Kim Møller Hansen 

Da jeg ikke orkede at bevæge mig ret meget i solen under den forgangne 
sommerferie, blev det ikke til bilture, men læsning af bl.a. Søren Olsens 
»Udflugt til fortiden - Guide til 80 gådefulde fortidsminder i Danmark«. Det var 
både underholdende og inspirerende, så når det igen bliver udflugtsvejr, er der 
masser af fristende - og mindre kendte seværdigheder - at udforske i hele 
landet. 

»Udflugt til fortiden« er velskrevet, har mange glimrende fotos, er smukt 
layoutet i et handy format, og hver lokalitet er forsynet med en detaljeret 
rutebeskrivelse, gps-koordinater og ideer til supplerende læsning, hvor denne 
findes. For mange af udflugtsmålene er faktisk ukendte selv for de lokale, men 
de rummer alle sammen fascinerende historier om vores nære eller fjerne 
forfædre. 

Der er naturligvis de oplagte udflugtsmål som fx Trelleborg, de historiske 
mindesmærker i Jelling , kludeegen ved Præstø, Østerlars Rundkirke og 
Rundetårn, men langt de fleste udflugtsmål og seværdigheder findes ikke i 
nogen anden guide. 



Et af de mest bizarre udflugtsmal er de 
hjerneløses kirkegård, som ligger i 
Annebergparken ved Nykøbing Sjælland. Ved et 
smukt, hvidkalket kapel er der flere hundrede 
ens gravsten over en del af de patienter, som 
døde på det psykiatriske hospital ved Nykøbing 
Sjælland. I perioden 1945-1982 fjernede man - 
uden de pårørendes vidende - hjernen på knap 
2.000 døde patienter og sendte dem til 
Psykiatrisk Hospital i Risskov, hvor de skulle 
bruges i forskningens tjeneste. Kapellet består 
af to rum: Et operationsrum, hvor kirurger 
fjernede den døde patients hjerne og erstattede 
den med avispapir. Og et rum til den kirkelige 
ceremoni, hvor de pårørende kunne tage 
afsked, og begravelsen kunne begynde, uden at 
nogen anede, at de afdøde havde dagens 
nyheder i hovedet. Hjernerne befinder sig stadig 
i plasticspande i kælderen under Psykiatrisk Hospital i en samling på 10.000 
hjerner! 

Forfatteren Søren Olsen har skrevet udtallige guidebøger og rejseartikler - og 
den lille underholdende bog »Avisænder - og andre dyr«. Se Avisænder - og 
andre dyr. 

Søren Olsen: »Udflugt til fortiden - Guide til 80 gådefulde fortidsminder i 
Danmark«, Forlaget Dingbat 2008. 203 sider, kr. 169,-. ISBN: 978-87-91418- 
11-2. Udkom 16. maj 2008. 




Andre bøger om samme emne: 


Kristian Kristiansen 

Det ukendte 
Danmark 



43 mærkelige og mystiske steder 
vest for Storebælt 


Kristian Kristiansen 

Det ukendte 
Danmark 


57 mærkelige og mystiske steder 
ost for Storebælt 



Kristian Kristiansen: Det ukendte Kristian Kristiansen: Det ukendte 

Danmark - 43 mærkelige og mystiske Danmark - 57 mærkelige og mystiske 
steder vest for Storebælt, Sphinx Forlag steder øst for Storebælt, Sphinx Forlag 
1984, 159 sider, illustreret. 1984, 160 sider, illustreret. 



Lars Thomas: Det Lars Thomas: Det 

mystiske Danmark - en mystiske Danmark - en 
rejseguide til spøgelser, rejseguide til spøgelser, 
uhyrer og andre uhyrer og andre 
mærkværdigheder, 1. mærkværdigheder, 2. 
samling, Aschehoug 2005, samling, Aschehoug 2007, 
219 sider, illustreret. 229 sider, illustreret. 






Nyt valfartssted på vej 

Af Kim Møller Hansen 

Den 24. april 1964 klokken 17.45 så politibetjent Lonnie Zamora 
et ægformet fartøj uden for byen Socorro i staten New Mexico. 
Ved siden af fartøjet stod to små væsner i hvide dragter! En 
nærobservation af 3. grad, som det amerikanske flyvevåben efter 
grundige undersøgelser ikke kunne forklare. Observationen 
diskuteres fortsat - senest i en artikelserie i UFO-Nyt nr. 3, 2003. 
Nu vil Socorros indbyggere gøre det formodede landingssted til 

Jorden, hvor den formodede ufo-landing 
fandt sted i 1964, ejes i øjeblikket af 
Richardson Trust Fund. Katherine 
Richardson, ejer af the Water and Ice 
Store, har udtalt, at familien gerne i 
samarbejde med byen omdanner stedet 
til en turistattraktion. 

Landingsstedet kan nås via en lidt 
uvejsom grusvej, tidligere kendt som 
„H" Street, lige nord for Socorro Baptist 
Temple. I kløften markerer fire 
stencirkler de fire aftryk, som objektet 
efterlod i jorden. 

Socorros politichef Lawrence Romero 
har sat et lyserødt flag ved en af 
stencirklerne for at markere stedet. 
Romero, byens turistchef Deborah 
Dean, byrådsmedlem Gordy Hicks og 
Richardson mødtes for nylig for at drøfte 
planerne for, hvordan stedet kunne 
gøres til en turistattraktion. Dean 
fortalte, at hendes kontor får 2-3 henvendelser hver måned fra folk, som leder 
efter stedet. 

Tim Sawyer, pastor ved Socorro Baptist Temple, fortæller, at 5-6 mennesker 
om måneden stopper ved kirken for at spørge efter landingsstedet. Sawyer ser 
også jævnligt folk, som går søgende omkring på bakketoppen, hvorefter han 
går derop og fortæller dem, hvad han ved om landingen. 

Socorro har planer om at placere en mindeplade på landingsstedet og bænke, 
enten ved landingsstedet eller på et højtliggende sted, så man kan kigge ned i 
kløften. 

„Prøv at se, hvad Roswell har fået ud af deres ufo-landing, og vores er meget 
bedre dokumenteret", siger Romero. 


en seværdighed. 




Politibetjent Lonnie Zamora (tv.) og flyvevåbnets 
efterforskere på det formodede ufo-landingssted. 
Kilde: http://www.dchieftain.com/news/81987-07- 
30-08.html Besøg Socorro på 

http:// www.socorronm.gov/ 






Astronaut 

kender 

sandheden om 
rumvæsener? 

Af Ole Henningsen 

Kaffen var næsten ved at gå i den gale 
hals, da det lokale dagblad den 25. juli 
2008 i en pæn overskrift meddelte, at en 
amerikansk Apollo-astronaut kender 
sandheden om rumvæsener. 

Ikke at det var den store nyhed, men 
pressens interesse for sagen var 
usædvanlig. 

Ritzau-telegrammet fortalte: 

„London. Rumvæsener har adskillige gange 
kontaktet Jorden, men regeringer har holdt det 
hemmeligt de sidste 60 år, sagde den tidligere 
Apollo-14 astronaut Edgar Mitchell, der var den 
sjette mand ti i at gå på Månen, ifølge avisen Daily 
Mail. 

Mitchell, der har en doktorgrad i aeronautik fra 
Massachusetts Institut for Teknologi, sagde i et 
interview med radiostationen Kerrang, at han var 
bevidst om flere ufo-besøg under sin tid hos den 
amerikanske rumadministration Nasa, men de var 
alle blevet holdt hemmeligt. 

Ifølge den 77-årige pensionerede astronaut passer 
rumvæsnerne på vores klassiske forestilling om en 
lille skabning med store øjne. 

- Det er blevet holdt hemmeligt af vores regeringer 
i de sidste 60 år. Men langsomt siver oplysningerne 
ud, sagde han iflg. Daily Mail. 

Embedsmænd fra Nasa har afvist påstanden." 

Mitchell-interview i ufo-nyt 

FOLKETIDENDE : FREDAG 25. JULI 2008 


Der gik da heller ikke lang tid, før SUFOI modtog de første mails med 
yderligere oplysninger om Mitchells udtalelser. Andre spurgte, hvorfor vi på vor 
hjemmeside ikke havde en så epokegørende nyhed på forsiden. 

Til dette måtte vi så stilfærdigt gøre opmærksom på, at Skandinavisk UFO 
Information med hjemmesiden www.ufo.dk ikke fungerer som et decideret 
nyhedsbureau, og siden vi fik forespørgslerne, var afsenderne jo åbenbart 
rigeligt opdateret i forvejen via adskillige andre døgnbemandede kommercielle 
kanaler. 





Men naturligvis kendte vi da en del til Mitchells 
indstilling til ufo-fænomener, og det gjorde 
SUFOIs medlemmer også. 

I vort tidsskrift ufo-nyt bragte vi allerede i 
2006 et større interview med den tidligere 
Apollo-astronaut Ed Mitchell, hvor han gjorde 
rede for en del af sine synspunkter omkring 
ufo-fænomener, Roswell-nedstyrtningen, MJ- 
12, ESP-forsøg m.v. 

For ufo-nyts læsere var det altså ikke den 
store nyhed. Nyheden bestod måske mere i, 
hvor stort de samme meninger blev slået op i 
pressen her 2 år efter. Ingen tvivl om, at 
årstiden bestemt har været medvirkende. 

Det var en af vore gode ufo-kolleger, 
journalist Clas Svahn, der stod for dette 
interview. Han er formand for organisationen 
UFO-Sverige og talte i 2005 under et møde i 
Schweiz flere timer på tomandshånd med Ed 
Mitchell. Clas Svahn er samtidig vor garant for en seriøs gengivelse af Mitchells 
opfattelse af tingene, der kom til udtryk i det nævnte interview. 

Allerede 10 år tidligere, den 19. april 1996, kunne man i det amerikanske NBC 
Dateline TV-show høre Ed Mitchell sige, at det var hans opfattelse, at den 
amerikanske regering hemmeligholdt kontakten med besøgende fra det ydre 
rum. 


Astronauten Edgar 
Dean Mitchell 

Han blev født den 17. september 
1930 i Hereford i Texas og 
voksede op i Roswell, New 
Mexico. Selv om han ikke har 
noget førstehåndskendskab til den 
efterhånden berømte 

nedstyrtningshistorie i Roswell, 
kendte han til de personer, der 
var involveret i tildragelsen, har 
han fortalt. 

Den 5. februar 1971 blev Ed 
Mitchell det sjette menneske, der 
satte sine fødder på Månen, og 
oplevelserne under rumfærden 
kom til at forandre hans liv. Om 
bord på Apollo-14 gennemførte 
han telepatiske eksperimenter, og 
efter landingen på Jorden 
bestemte han sig for at udforske 
menneskets ukendte evner. 



Astronauten Ed Mitchell tilhører med sine 
godt og vel 216 timer i rummet, heraf 33 
på selve Måne-overfladen, en lille skare af 
amerikanske helte fra den anden 
generation af rumfarere. 

Foto: NASA 






Vi er blevet besøgt - det er hemmeligholdt 

Ed Michells nyeste udtalelser, der har vakt så stort postyr stammer fra et 
radiointerview med den australske radiostation Kerrang Radio den 23 juli 2008. 
En i forvejen lettere eksalteret radiovært kommer endnu højere op i gear, da 
Mitchell undervejs i samtalen bekræfter sin interesse for ufoer og liv i rummet. 
Det er reelle fænomener, siger han, og uddyber, at der er liv i universet, og at 
vi har modtaget besøg fra det ydre rum, noget der i årevis er blevet 
hemmeligholdt af regeringen. 

Mitchell tilføjer bl.a., at han har talt med folk i militære kredse, og de ved, at vi 
har været besøgt udefra og har talt om det bag lukkede døre. 

Han siger desuden, at han har været involveret i visse forsknings-udvalg og 
kender folk, der har kendskab til „den virkelige historie". 

Dette gælder også Roswell-historien fra 1947. 

Mitchell afviser, at han selv har set ufoer i rummet, men hævder, at andre 
personer involveret i rumprogrammet også kender „sandheden". 

Hør Mitchell live 

Det lange radiointerview kan høres på linket forneden på Kerrang Radios 
hjemmeside: http ://www. kerrangradio.co. uk/Article.asp?id=804160&spid 

På samme site kan man samtidig finde links til nogle af de vigtigste af de 
verdensomspændende medier, der bragt det nu efterhånden kendte astronaut¬ 
interview. 




Alicns are real and have made contact witfi us several times 
according to Apolio 14 astronaut Dr Edgar Mitchell.... 


as discovered Py Nick Margerrison and The Night Before Team 

Dr Ed Mitchell, was Ihe 6th man lo land on the moon He came on air 
wim Nick Margerrison and told us that UFOs detinatly exlst he has 
oeen in on it all and thal they are in contact wrth our govemment 
He even made Nick change his opinions on all the UFO/Conspiracy 
stutf COMPLETELY nomeanfeat 

So Producer Alex contacted NASA to contirm Dr Mltcheirs story, this 
wastheir reply: 

"Dear Alex, 

NASA does not track UFOs 

NASA fs not invoived in any sort of cover up about arien life on this 
pianet or anywheæ in the unn'erse 

Dr Mitchell is a great American , Put we do not share his opinion on this 
issue 

Thanks for the opportun fty to comment * 

Our story has made International news induding fQX NEV/S 



Fox 25 hftn ^av.v/ /ouhihe C0mAv3lnh*^hJfi4iiRMR-iq 
Fox News http iNrm/ voutuhe cooitoatch'V=4w8?QPiuiiU 

David L etterman HERE 


Samme sted kan man live høre reaktionen fra en NASA-talsmand, da han 
bliver ringet op af producer Alex fra Kerrang Radio. Talsmanden beder i sin 
kattepine til sidst om at få tilsendt oplysningerne pr. mail, så han evt. kan 
finde en, der vil eller kan kommentere det usædvanlige interview. 

Næste dag modtaget Kerrang Radio så et næsten forventet svar fra NASA: 














Ed Mitchell 
fotograferet af 
Clas Svahn. 


,,Kære Alex; 

NASA sporer ikke UFO'er. 

NASA er ikke involveret i nogen form for hemmeligholdelse 
af viden om ujordisk liv på denne planet eller andre steder 
i universet. 

D.r Mitchell er en stor amerikaner, men vi deler ikke hans 
mening om dette emne. Tak for muligheden for at 
kommentere dette." 

Ed Mitchells udtalelser er blevet modtaget med jubel af 
ufo-entusiaster verden over og kommenteret i et væld i 
nyhedsgrupper, på blogs osv. 

Efterfølgende er Ed Mitchell interviewet af andre, som har 
bedt ham uddybe og klargøre nogle af sine synspunkter. 
En af interviewerne er Lisa Bonnice, vært ved 
BlogTalkRadio's ShapeShifting. 

Interesserede kan fordybe sig i hele dette interview på 

adressen: http://blog.blogtalkradio.com/2008/07/24/dr-edgar-mitchell-sets- 
the-record-straight/ 

Interviewet er gengivet ordret i skriftlig form. 

Nyhedsbrevet, der løbende oplyser om de 
/KJ UNIVERSE TODAY nyeste forskningsresultater indenfor rumfart 

W- og astronomi, fortalte om Mitchells interview 

på denne adresse: 

http://www.universetoday.com/2008/07/25/apollo-astronaut-mitchell-says- 
aliens-have-visited-earth/ hvor man samtidig kan se en lang række 
kommentarer fra læsere._ 

CBS 2 talte med Apollo 11-astronauten Buzz 
Aldrin om Mitchells udtalelser, og han svarede 
bl.a.: 

„Han er en fremtrædende person, og hans 
udsagn har brug for at blive seriøst 
undersøgt." 

Men Buzz Aldrin føler sig ikke overbevist om 
der har været en hemmeligholdelse: 

„Jeg kan ikke forestille sig, at denne regering i 
et frit land , tilbageholder oplysninger, sådan 



som han hentyder til." 

Buzz Aldrins kommentarer kan ses i et kort klip på adressen: 
http://wcbstv.eom/seenon/astronaut.alien.visit.2.785785.html hos WCBS-TV - 
New York. 

Mere perifære medarbejdere hos underleverandører til NASA soler sig i 
mediernes lys med den ene fantastiske udtalelse efter den anden, som efter 
deres mening skal støtte Mitchells meninger - men ikke mindst deres egne 
fantasier. En af disse er Clark C. McClelland, hvis skriverier kan ses på 
adressen: http://www.stargate-chronicles.com/home.html 
Andre mener, at Mitchells udtalelser måske skal ses i sammenhæng med den 
nye X-Files film. Mitchell var nemlig i sin tid konsulent for Chris Carter under 
indspilningen af X-Files-serien. Er han mon stadig tilknyttet X-Files, og er hans 
udtalelser timet som endnu et mediestunt? Læs mere på: 
http://www.mottimorphic.com/Mitchell_l.html 



Diskussionforum med bl.a. en debat med "UFO and Alien Discussion" på 
programmet findes på Mitchells egen officielle hjemmeside, hvor der også 
findes links til radiointerviewet: http://www.edmitchellapollol4.com/ 

Han har selv sagt, at han ikke har noget førstehåndskendskab til oplysninger 
om f.eks. Roswell-historien, men blot har hørt om den fra forskellige 
implicerede. 

Ikke på noget tidspunkt har Ed Mitchell været så klar i mælet, at han har 
anført sine kilder til de forskelligartede påstande, han er kommet frem med om 
de ellers spændende emner, men blot ret vage formuleringer om højt 
positionerede regeringsfolk osv. 



Apollo-14 mandskabet efter landingen fra den 
vellykkede Måne-ekspedition. Fra venstre Stuart 
Roosa, Alan Shepard og Ed Mitchell. 

Foto: NASA 

Bad Astronomy på banen 

Astronomen Phil Plait, der blev kendt for sin bog Bad Astronomy, hvor han 
gjorde op med mange astronomiske myter, har i adskillige år efterfølgende 
kommenteret alskens mystiske påstande og konspirationsteorier. 

Han er til gengæld meget skarp og klar i mælet, når han kommenterer den 
aktuelle Mitchell-historie, bl.a. på denne måde: 

„Kære Ed Mitchell: At du har været på Månen betyder ikke, at du har ret! 
Apollo-astronauterne var helte. Det er helt klart for mig, og bør være det for 
alle, og de var udsat for en utrolig risiko i forskningsøjemed i et forsøg på at 
udvide menneskehedens viden. 

Men det giver dem ikke et frikort til ,ud i den blå luf-argumentationt'. 

Ed Mitchell gik på Månen i forbindelse med Apollo-14 missionen. OK, fik I den? 
Han gik på Månen! Og det har jeg heller ikke noget problem med. 

Han mener også, at aliens - altså fremmede fra verdensrummet - eksisterer. 
Det er også fint nok. Jeg er selv af den stærke overbevisning, at der findes 
andre intelligensvæsener i Universet men vil samtidig nødigt anvende ordet 
"tro" i den forbindelse. 

Hvor Mitchells og mine veje skilles i den forbindelse, er det, når han mener, at 
sådanne væsener allerede er her og har været det i nogen tid, at regeringen 
ved det og har hemmeligholdt det i årtier. 


...Han kan naturligvis tro, hvad han har lyst til. Jeg mener, han er forkert på 
den, men han har ret til at tro det. 

Det betyder intet, hvem der tror på intelligensvæsener fra verdensrummet. 
Det der betyder noget er beviser! 

Vis mig de skarpe billeder. Vis mig en ,flyvende tallerken'på græsplænen foran 
Det Hvide Hus. 

Vis mig noget andet end slørede billeder og videoer, øjenvidneberetninger og 
overmalede regeringsdokumenter. Jeg ønsker rigtige beviser. 

Det andet punkt er Mitchell's historie. Han har længe været en fortaler for, 
hvad der i bedste fald kan kaldes ude-på-kanten-videnskab, begyndende med 
hans undersøgelser af psykiske kræfter på Måne-færden. Det er helt fint - 
faktisk støtter jeg ting som disse, hvis det gøres konsekvent - men i min 
forståelse, går han helt klart for vidt. 

Min pointe er ikke at angribe Mitchell's troværdighed, han er et dejligt 
menneske og en virkelig gentleman. Jeg har mødte ham, og han var meget 
venlig mod mig. 

Nej, min pointe er, at jeg ikke rigtig kan se, hvorfor dette pludselig er blevet til 
store nyheder. Han har været talerør for denne ude-på-kanten-videnskab i 
årtier. 

Så jeg vil gerne være meget klart her: Jeg har enorm og virkelig dyb respekt 
for alle de mænd, der gik på Månen, og alle de mænd og kvinder, der var med 
til at få dem derop. Men det giver dem ikke ret til at ignorere beviser og til at 
drage drastiske og urealistiske konklusioner uden beviser som understøttelse 
for påstandene." 

Læs kildematerialet 

Debatten raser forsat i diverse fora. Ufo-mails læsere kan drage sine egne 
konklusioner efter at have kigget nærmere på det omfangsrige kildemateriale, 
der er at finde her og på Internettet. 

Tilbage står så, om astronauten Ed Mitchell virkelig har fået en usædvanlig og 
konkret insider-viden, som den han her har givet udtryk for, og som denne 
gang har fået så stor udbredelse verden over? Det kan alle have nogle ideer 
om, men kun Ed Mitchell selv ved med sikkerhed, hvilke kilder han i givet fald i 
årenes løb har talt med. 

Kilder: 

Lolland-Falsters Folketidende, 25. juli 2008 

BT's omtale: http://www.bt.dk/article/20080724/nyheder/80724083 
Jyllands-Postens: http://jp.dk/timeout/articlel397082.ece 
Mitchell på 

POLITIKEN.tv: http://politiken.tv/nyheder/udland/article544916.ece 
UFO-Nyt nr. 1 og 2/2006 Stort interview af Clas Svahn med Ed Mitchell 
Kan på nettet læses på dette svenske 

link: http://www.ufo.se/blogg/index.php?entry=entry080809-104819 
Astronomnen Phil Plait, Bad 

Astronomy: http://blogs.discovermagazine.eom/badastronomy/page/5/ 

Ed Mitchells officielle hjemmeside: www.edmitchellapollol4.com 
Biografi og yderligere informationer om hans virke ses 
på: http://en.wikipedia.org/wiki/Edgar_Mitchell 
Visse Mitchell-udtalelserne på YouTube: 
http://www.youtube.com/watch?v=lfTLzrIU_BU 


http://au.youtube.com/watch?v=CtUe8f9L0_o 

http://au.youtube.com/watch?v=lfTLzrIU_BU&feature=related 

http://au.youtube.com/watch?v=_8jiSFNmTms&feature=related 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



